**Adam Lapšanský** (\* 10. apríl 1990, Spišská Nová Ves) je slovenský hokejový útočník.

Klubový hokej
-------------

Rodák zo Spišskej Novej Vsi Adam Lapšanský je odchovancom popradského hokeja, kde odohral svoje dorastenecké i juniorské roky. V seniorskej extralige debutoval už ako 17-ročný. Medzi seniormi odohral štyri sezóny a už v dvadsiatich rokoch sa stal najlepším strelcom popradského mužstva. Následne sa dohodol na dvojročnej zmluve so Spartou Praha. Jeho úvodný ročník 2011/12 v Prahe ovplyvnilo zranenie, kvôli ktorému stihol odohrať iba 42 zápasov s bilanciu 12 bodov (6+6). Následne pomohol prvoligovému Chomutovu, ktorý so Spartou vyrokoval jeho striedavé štarty, k postupu do extraligy. V sezóne 2012/13 odohral za Spartu iba 4 zápasy European Trophy a jeho hlavným pôsobiskom boli prvoligové Litoměřice. Po 24 odohraných zápasoch (5+12) bol vymenený do tímu ústeckých Levov, kde odohral vrátane play-off 27 zápasov v ktorých zaznamenal 17 bodov (9+8). V sezóne 2013/14 sa vrátil do Popradu. Po sezóne sa dohodol na dvojročnej zmluve s Košicami. V úvodnej sezóne 2014/15 odohral vrátane play-off 70 zápasov, v ktorých získal 38 bodov (27+11) a na konci sezóny sa tešil z majstrovského titulu. Sezónu 2015/16 začal v Košiciach, kde odohral 20 zápasov a strelil šesť gólov. V novembri 2015 mu disciplinárna komisia pozastavila činnosť na štyri mesiace za nedovolený zákrok na Mareka Loskota z Banskej Bystrice. Následne sa dohodol na zmluve s tímom ECHL Indy Fuels, kde odohral 25 zápasov. Po skončení trestu sa vrátil do Košíc.

Štatistiky
----------

  


|  |  | Základná časť |  | Play-off |
| --- | --- | --- | --- | --- |
| Sezóna | Tím | Liga | **Z** | **G** | **A** | **B** | **TM** | **Z** | **G** | **A** | **B** | **TM** |
| 2007-08 | HK Poprad | SVK | 11 | 10 | 4 | **14** | 35 | — | — | — | — | — |
|
| 2008-09 | HK Poprad | SVK | 51 | 11 | 6 | **17** | 22 | 10 | 2 | 4 | **6** | 12 |
| 2009-10 | HK Poprad | SVK | 39 | 11 | 7 | **18** | 16 | 5 | 0 | 2 | **2** | 0 |
|
|  | MHK Kežmarok | SVK1 | 3 | 4 | 2 | **6** | 0 | — | — | — | — | — |
| 2010-11 | HK Poprad | SVK | 57 | 21 | 11 | **32** | 28 | 9 | 2 | 3 | **5** | 2 |
| 2011-12 | HC Sparta Praha | CZE | 36 | 6 | 6 | **12** | 24 | 5 | 0 | 0 | **0** | 0 |
|  | HC Piráti Chomutov | CZE2 | 9 | 1 | 2 | **3** | 6 | 13 | 2 | 2 | **4** | 8 |
| 2012-13 | HC Stadion Litoměřice | CZE2 | 24 | 5 | 12 | **17** | 16 | — | — | — | — | — |
|
|  | HC Slovan Ústečtí Lvi | CZE2 | 19 | 6 | 6 | **12** | 10 | 8 | 3 | 2 | **5** | 2 |
| 2013-14 | HK Poprad | SVK | 52 | 28 | 19 | **47** | 20 | 5 | 2 | 1 | **3** | 2 |
|
|
| 2014-15 | HC Košice | SVK | 53 | 23 | 10 | **33** | 40 | 17 | 4 | 1 | **5** | 4 |
| 2015-16 | HC Košice | SVK | 20 | 6 | 1 | **7** | 31 | 7 | 3 | 2 | **5** | 4 |
|
|
|
|  | Indy Fuel | ECHL | 25 | 7 | 8 | **15** | 6 | — | — | — | — | — |
|  |  |  |  |  |  |  |  |  |  |  |. |

Reprezentácia
-------------

Slovensko reprezentoval na majstrovstvách sveta osemnásťročných (2007, 2008) aj dvadsaťročných (2010). V seniorskom mužstve debutoval v decembri 2010 na podujatí vo švajčiarskej Arose, kde prispel gólom k víťazstvu Slovenska nad Dánskom. Za reprezentáciu Slovenska odohral doposiaľ osem zápasov s bilanciou 5 bodov za 4 góly a 1 asistenciu.

Referencie
----------

1. ↑   *Lapšanský najlepším strelcom kamzíkov* [online]. sme.sk, 21. 02. 2011. Dostupné online.
2. ↑   *Lapšanský na dva roky do Sparty Praha* [online]. hokejportal.net, 30. 04. 2011. Dostupné online.
3. ↑   *Lapšanský dohrá sezónu v Ústí nad Labem* [online]. hcusti.cz, 10. 12. 2012. Dostupné online.
4. ↑   *Lapšanský bude k dispozici Litvínovu* [online]. hcusti.cz, 14. 03. 2013. Dostupné online.
5. ↑   *Lapšanský na dva roky do Košíc* [online]. hckosice.sk, 21. 07. 2014. Dostupné online.
6. ↑   *Lapšanský si pre trest nezahrá štyri mesiace* [online]. hockeyslovakia.sk, 20. 11. 2015. Dostupné online.
7. ↑   *Lapšanského zlákalo zámorie, posilní Indy Fuels* [online]. slovaknhl.sk, 04. 01. 2016. Dostupné online.
8. ↑   *Lapšanský zažil skvelý debut v ECHL* [online]. slovaknhl.sk, 12. 01. 2016. Dostupné online.
9. ↑   *Lapšanský sa vracia z Ameriky do Košíc* [online]. sport.sk, 13. 03. 2016. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Adam Lapšanský**

Externé odkazy
--------------

* Adam Lapšanský na *eliteprospects.com*